**รายงานการประชุมหัวหน้าส่วนราชการ ผู้บริหารสถานศึกษา ผู้บริหารท้องถิ่น
รัฐวิสาหกิจ และกำนัน ผู้ใหญ่บ้าน ฯลฯ อำเภอพรหมบุรี**

**ครั้งที่ 11/2560**

**วันพฤหัสบดีที่ 2 พฤศจิกายน พ.ศ. 2560 เวลา 09.00 น.
ณ หอประชุมอำเภอพรหมบุรี**

**...................................................................**

**ผู้มาประชุม**

1. นายบรรลือ ชูชาติ นายอำเภอพรหมบุรี

2. พ.ต.ท.วิบูลย์ วงษ์สมบูรณ์ ผู้กำกับการสถานีตำรวจภูธรพรหมบุรี (แทน)

3. **นางสาวละเมียด โพธิ์งาม** ที่ดินอำเภอพรหมบุรี

4. นายจิรวัฒน์ วิเศษชลหาร ปศุสัตว์อำเภอพรหมบุรี

 5.นายวิสุทธิ์ รอดคำ สาธารณสุขอำเภอพรหมบุรี

6. นางสาวพรกนก สุขอุดม พัฒนาการอำเภอพรหมบุรี

7. **นายชาญวุธ สนธิ** สรรพากรพื้นที่สาขาพรหมบุรี

8. นางสมคิด ตั๋วสมพงษ์ เกษตรอำเภอพรหมบุรี

9. ร.ต.มานิต พัดนาก รักษาการแทนสัสดีอำเภอพรหมบุรี

8. นายประพันธ์ ศรีเดช ประมงอำเภอพรหมบุรี

9. นายพิพัฒน์ ธนินชัยภูริวัฒน์ ท้องถิ่นอำเภอพรหมบุรี.

10. นางวชิรา บุญเริ่ม ผอ.กศน.อำเภอพรหมบุรี (แทน)

11.นางชนัญชิดา นุ่มหอม นายกเทศมนตรีตำบลบางน้ำเชี่ยว (แทน)

12. นายดิเรก ผ่องทรัพย์ นายกองค์การบริหารส่วนตำบลบ้านหม้อ (แทน)

13. น.ส.สุภลักษณ์ ทองใบ นายกองค์การบริหารส่วนตำบลโรงช้าง (แทน)

14. นายสมบัติ สุขสบาย ประธานกลุ่มโรงเรียนพรหมบุรีพัฒนา

15. นายอนุรักษ์ เอื้อเฟื้อพันธุ์ ประธานชมรมกำนัน ผู้ใหญ่บ้าน/กำนันตำบลพรหมบุรี

16. นายบุญธรรม สินเขียวพงศ์ กำนันตำบลบางน้ำเชี่ยว

17. นายโอภาส ขำเจริญ กำนันตำบลบ้านแป้ง

18. นายประสิทธิ์ นนท์วงษ์ กำนันตำบลบ้านหม้อ

19. นายมานะ ผลทับทิม กำนันตำบลพระงาม

20. นายมาโนจน์ ภู่ระหงษ์ กำนันตำบลโรงช้าง

21. นายอนันต์ ทองประทีป กำนันตำบลหัวป่า

22. นายเจษฎา ปาลวัฒน์ ปลัดอำเภอ

23. นางบุษยา เกตุแก้ว ปลัดอำเภอ

243.นายณัฐวุฒิ เรืองสม ปลัดอำเภอ

25. นางสาวจินตนา ทาภักดี ปลัดอำเภอ

26. นางพีรภาว์ แก่นเสน ปลัดอำเภอ

**ผู้ไม่มาประชุม** 1. นายคมสันต์ เกิดพิทักษ์ นายกเทศมนตรีตำบลพรหมบุรี (ติดราชการ)

2. นายภูวเดช มังสาทอง นายกองค์การบริหารส่วนตำบลพระงาม (ติดราชการ)

3. นายนิพัฒน์ อภินันท์ นายกองค์การบริหารส่วนตำบลบ้านแป้ง (ติดราชการ)

**มติที่ประชุม รับทราบ**

**-2-**

เมื่อที่ประชุมพร้อม นายบรรลือ ชูชาติ นายอำเภอพรหมบุรี ประธานการประชุมกล่าวเปิดการประชุมหัวหน้าส่วนราชการ ผู้บริหารสถานศึกษา ผู้บริหารท้องถิ่น รัฐวิสาหกิจและกำนัน ครั้งที่ 11/2560 ประจำเดือน พฤศจิกายน 2560 และดำเนินการประชุมตามระเบียบวาระการประชุม ดังนี้

**ระเบียบวาระที่ 1** เรื่อง  **ประธานแจ้งที่ประชุมทราบ**

**1. เรื่อง ขอขอบคุณ**

**อำเภอพรหมบุรี ขอขอบคุณทุกภาคส่วน ในการดำเนินการจัดพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร เมื่อวันที่ 26 ตุลาคม 2560 ณ วัดกุฎีทอง ที่ผ่านมา ซึ่งการจัดพิธีการผ่านไปด้วยความเรียบร้อย โดยมีประชาชนเข้าร่วมพิธี จำนวนรวมทั้งสิ้น 6,490 คน ซึ่งเกินเป้าหมายที่ได้คาดการไว้ และขอขอบคุณจิตอาสาเฉพาะกิจ ทุกคน ที่ให้ความร่วมมือในการจัดเตรียมสถานที่ การบริการประชาชนในด้านต่างๆ รวมไปถึงการจัดเก็บสถานที่หลังเสร็จสิ้นพระราชพิธีฯ**

 **2. เรื่อง แจ้งเตือนสถานการณ์น้ำแม่น้ำเจ้าพระยา**

อำเภอพรหมบุรี ขอแจ้งสถานการณ์น้ำในแม่น้ำเจ้าพระยาในปัจจุบัน พบว่ายังมีระดับน้ำที่สูง และเกิดน้ำซึมเข้าในหลายพื้นที่ โดยหมู่บ้านและองค์กรปกครองส่วนท้องถิ่นในแต่ละพื้นที่ ได้ดำเนินการป้องกันอย่างเต็มกำลัง เพื่อป้องกันน้ำเข้าท่วมในหมู่บ้าน ชุมชน ซึ่งอำเภอพรหมบุรี ได้รับแจ้ง จากกรมชลประทานว่าจะมีการลดระดับการปล่อยน้ำลงตามลำดับ และจะทำให้น้ำในแม่น้ำเจ้าพระยามีระดับน้ำที่ลดลงและเข้าสู่ภาวะปกติ หลังจากนี้จะมีการสำรวจความเสียหายในเบื้องต้น เพื่อช่วยเหลือ และทำการ ฟื้นฟูต่อไป

**ระเบียบวาระที่ 2 เรื่อง รับรองรายงานการประชุมกำนัน ผู้ใหญ่บ้านฯ ครั้งที่ 10/2560 เมื่อวันอังคารที่ 3 ตุลาคม 2560**

 **สามารถเปิดดูได้ทางเว็บไซต์ www. Phromburi.com**

**ระเบียบวาระที่ 3** เรื่อง **ข้อราชการของส่วนราชการต่างๆ**

3.1 ที่ทำการปกครองอำเภอพรหมบุรี

 **3.1 เรื่อง กำหนดการประชุมประจำเดือน หัวหน้าส่วนราชการ กำนัน ผู้ใหญ่บ้าน ฯ อำเภอพรหมบุรี**

กำหนดการประชุมประจำเดือน ธันวาคม 2560 ของหัวหน้าส่วนราชการฯ กำนัน ผู้ใหญ่บ้าน ฯลฯ ตรงกับวันจันทร์ที่ 4 ธันวาคม 2560 เวลา 09.00 น. เป็นต้นไป ณ หอประชุม

 อำเภอพรหมบุรี หากมีการเปลี่ยนแปลงวัน เวลา จะแจ้งให้ทราบอีกครั้ง

**3.2 เรื่อง การดำเนินโครงการขับเคลื่อนอำเภอคุณธรรมตามรอยพระยุคลบาท ประจำเดือน**

 **พฤศจิกายน 2560**

- โครงการเข้าวัดทำบุญ พัฒนาจิต ชีวิตมั่นคง กำหนดจัดในวันศุกร์ที่ 3 พฤศจิกายน 2560 เวลา 06.30 น. ณ วัดป่าหวาย ตำบลโรงช้าง อำเภอพรหมบุรี

 - โครงการสร้างความปรองดองสมานฉันท์ โดยใช้หลักธรรมทางพระพุทธศาสนา ในวันประชุมประจำเดือนธันวาคม 2560 **ตำบลหัวป่า** รับผิดชอบในการนิมนต์พระสงฆ์แสดง พระธรรมเทศนา

- ในเดือนพฤศจิกายน 2560 กำหนดพบปะนักเรียนหน้าเสาธง ในวันที่ 21 พฤศจิกายน 2560 เวลา 08.00 น. ณ โรงเรียนพระกุมารเยซู สิงห์บุรี

 **3.3 เรื่อง** **การกวดขันการเล่นดอกไม้เพลิง การจุดและปล่อย พลุ ตะไล โคมลอย โคมไฟ**

 **โคมควัน ในช่วงเทศกาลลอยกระทง**

ด้วย วันศุกร์ที่ 3 พฤศจิกายน 2560 เป็นวันลอยกระทงซึ่งในห้วงเวลาดังกล่าวประชาชนนิยมเล่นดอกไม้เพลิง จุดและปล่อยพลุ ตะไล โคมลอย โคมไฟ โคมควัน กันอย่างแพร่หลาย โดยที่ผ่านมาพบว่ามีเหตุระเบิดเพลิงไหม้ที่เกิดจากการเล่นดอกไม้เพลิง การจุดและปล่อยพลุ ตะไล โคมลอย โคมไฟ โคมควัน อยู่บ่อยครั้ง เกิดความสูญเสียต่อชีวิตและทรัพย์สินของประชาชน ดั้งนั้น เพื่อป้องกันอันตราย ที่อาจเกิดขึ้นและลดการสูญเสียชีวิตและทรัพย์สินของประชาชนจากการเล่นดอกไม้เพลิง

จุดและปล่อยพลุ ตะไล โคมลอย โคมไฟ โคมควัน อำเภอจึงขอความร่วมมือ สถานีตำรวจภูธรพรหมบุรี สาธารณสุขอำเภอพรหมบุรี องค์กรปกครองส่วนท้องถิ่น กำนัน ผู้ใหญ่บ้าน และส่วนราชการที่เกี่ยวข้องดำเนินการ ดังนี้

1. นายอำเภอท้องที่(นายทะเบียน)เข้มงวด กวดขัน การพิจารณาออกใบอนุญาต หรือต่อใบอนุญาตให้ทำ สั่ง นำเข้า หรือค้าซึ่งดอกไม้เพลิง รวมทั้งตรวจสอบสถานที่เก็บ ทำ หรือค้าดอกไม้เพลิงอาจเป็นอันตรายต่อชีวิตและทรัพย์สินของประชาชน โดยดำเนินการให้เป็นไปตามพระราชบัญญัติอาวุธปืน เครื่องกระสุน วัตถุระเบิด ดอกไม้เพลิงและสิ่งเทียมอาวุธปืน พ.ศ.2490 โดยเคร่งครัด

2.ประชาสัมพันธ์ให้ข้าราชการ พนักงาน ลูกจ้าง ในสังกัด กำนัน ผู้ใหญ่บ้าน องค์กรปกครองส่วนท้องถิ่นในพื้นที่ทราบอย่างต่อเนื่องว่าการจุดและปล่อย พลุ ตะไล โคมลอย โคมไฟ โคมควัน หรือ วัตถุอื่นใดที่คล้ายคลึงกันต้องได้รับอนุญาตจากนายอำเภอท้องที่ หากฝ่าฝืนต้องระวางโทษจำคุกไม่เกินสามปีหรือปรับไม่เกินหกหมื่นบาท หรือทั้งจำทั้งปรับ ตามข้อ 5 ของคำสั่งหัวหน้าคณะรักษาความสงบแห่งชาติ ที่ 27/2559 ลงวันที่ 10มิถุนายน 2559

3. ให้ผู้อำนวยการหรือเจ้าพนักงานตามพระราชบัญญัติป้องกันและบรรเทาสาธารณภัย พ.ศ.2550 ตรวจตราอาคารสถานที่ โป๊ะ ท่าเทียบเรือโดยสารที่มีสภาพไม่มั่นคง แข็งแรง อาจก่อให้เกิด สาธารณภัยได้โดยง่าย พร้อมทั้งให้แจ้งหน่วยงานตามกฎหมายว่าด้วยการนั้นทราบ เพื่อตรวจสอบ ซ่อมแซมให้มั่นคงแข็งแรงตามอำนาจหน้าที่

4. ให้หน่วยงานของรัฐ องค์กรปกครองส่วนท้องถิ่น และภาคเอกชน ที่จะจัดงานวันลอยกระทงเตรียมการป้องกันและระมัดระวังเพื่อมิให้เกิดอุบัติภัยโดยตรวจสอบสิ่งปลูกสร้างภายในบริเวณงานให้มีความมั่นคงแข็งแรง และจัดให้มีอุปกรณ์ช่วยชีวิตทางน้ำในบริเวณใกล้เคียงกับสถานที่ที่จัดเตรียมไว้สำหรับลอยกระทงและดำเนินการตามพระราชบัญญัติควบคุมเครื่องดื่มแอลกอฮอล์ พ.ศ.2551 โดยเคร่งครัด

5. ให้เจ้าหน้าที่ตำรวจเข้มงวด กวดขันปฏิบัติตามกฎหมายที่เกี่ยวข้องกับการป้องกันอุบัติเหตุทางถนน โดยให้ดำเนินการกับผู้กระทำผิด มาตรการเน้นหนักเรื่องความปลอดภัยทางถนน 10 มาตรการ ได้แก่ (1)ไม่สวมหมวกนิรภัย (2)มอเตอร์ไซด์ไม่ปลอดภัย (3)เมาสุรา (4)ไม่คาดเข็มขัดนิรภัย (5)ไม่มีใบขับขี่ (6)ความเร็วเกินกำหนด (7)ฝ่าฝืนสัญญาณจราจร (8)ขับรถย้อนศร (9)แซงในที่คับขัน (10)ใช้โทรศัพท์เคลื่อนที่ขณะขับรถอย่างเคร่งครัด

6. ให้สำนักงานสาธารณสุขอำเภอ โรงพยาบาลหรือหน่วยงานที่เกี่ยวข้องเตรียมความพร้อมในการดูแลปัญหาสุขภาพของประชาชน หน่วยบริการการแพทย์ฉุกเฉิน(EMS)

7. รณรงค์ประชาสัมพันธ์ให้ประชาชน ตลอดจนภาคส่วนที่เกี่ยวข้องแสดงออกในการประพฤติปฏิบัติตามแบบวัฒนธรรมอันดีงามแห่งท้องถิ่น และร่วมกันลอยกระทงตามประเพณี งดเว้นการกระทำใดๆที่อาจก่อให้เกิดอันตรายต่อชีวิตและทรัพย์สิน

 **3.4 เรื่อง** **ข้อมูลทะเบียนราษฎร**

การจัดพิมพ์ข้อมูลทะเบียนราษฎร สำนักทะเบียนจะจัดพิมพ์ข้อมูลให้เป็นข้อมูลของตำบล ภายในเดือน มกราคม 2561

 **3.5 เรื่อง การอยู่เวรบริการประชาชนของผู้ใหญ่บ้าน แพทย์ประจำตำบล ฯลฯ**

ขอให้ผู้ใหญ่บ้าน แพทย์ประจำตำบล สารวัตรกำนัน และผู้ช่วยผู้ใหญ่บ้าน ที่เป็นสุภาพสตรี ที่มีชื่อในคำสั่งการอยู่เวรบริการประชาชน ขอให้ปฏิบัติตามคำสั่งรายละเอียดท้ายคำสั่งให้ถูกต้อง สำหรับหนังสือบันทึกการแลกเวรการบริการประชาชนได้จัดทำไว้ให้ที่ห้องเวรบริการประชาชน

**มติที่ประชุม รับทราบ**

ระเบียบวาระที่ 4 **เรื่อง ข้อราชการของส่วนราชการต่างๆ**

 **4.๑ ส่วนราชการอื่นๆ**

  **1. สำนักงานปศุสัตว์อำเภอพรหมบุรี**

 🖝**เรื่อง แจ้งการจ่ายเงินให้กับผู้ที่สำรวจข้อมูลในพื้นที่**

 ตามที่สำนักงานปศุสัตว์อำเภอได้แจ้งให้ดำเนินการสำรวจข้อมูลสัตว์เพื่อประกอบการช่วยเหลือจากภัยพิบัติต่างๆ นั้น สำนักงานปศุสัตว์ได้รับแจ้งว่ากรมได้โอนเงินค่าดำเนินการมาแล้ว จึงขอแจ้งให้กำนัน ผู้ใหญ่บ้าน ฯลฯ ที่ได้ดำเนินการสำรวจ นำหลักฐานสำเนาบัตรประจำตัวประชาชน ไปขอรับได้ที่สำนักงานปศุสัตว์อำเภอ

**มติที่ประชุม รับทราบ**

 **2. สำนักงานเกษตรอำเภอพรหมบุรี**

🖝**เรื่อง การปลูกกล้วยน้ำหว้าพันธุ์มะลิอ่อง**

สำนักงานเกษตรอำเภอพรหมบุรี ขอความร่วมมือให้กำนัน ผู้ใหญ่บ้าน ฯลฯ แจ้งเกษตรกรผู้ที่ลงทะเบียนตามโครงการ การปลูกกล้วยสายพันธุ์มะลิอ่อง ให้มารับพันธุ์กล้วยได้ที่สำนักงานเกษตรอำเภอ ในวันที่ 5-6 ตุลาคม 2560 รายละเอียดการแจกจ่าย

วันที่ 5 ตุลาคม 2560 ตำบลพรหมบุรี ตำบลหัวป่า และตำบลบ้านหม้อ

วันที่ 6 ตุลาคม 2560 ตำบลบ้านแป้ง ตำบลโรงช้าง ตำบลพระงาม และตำบลบางน้ำเชี่ยว

**มติที่ประชุม รับทราบ**

 **3. สำนักงานพัฒนาชุมชนอำเภอพรหมบุรี**

🖝**เรื่อง การดำเนินโครงการตลาดประชารัฐ**

 ด้วยกระทรวงมหาดไทยมีนโยบายดำเนินโครงการตลาดประชารัฐ เพื่อช่วยเหลือเกษตรกร ผู้มีรายได้น้อย ที่ต้องการนำสินค้ามาขาย โดยจะดำเนินการเปิดให้ลงทะเบียน ตั้งแต่วันที่ 1 -30 พฤศจิกายน 2560 ณ ศูนย์ดำรงธรรมอำเภอ สำหรับหลักเกณฑ์ของผู้ที่จะลงทะเบียนในเบื้องต้นคือ ต้องเป็นกลุ่มเกษตรกรผู้มีรายได้น้อย หาบเร่แผงลอย จะต้องเป็นผู้ประกอบการรายใหม่หรือเป็นผู้ประกอบการที่ไม่มีสถานที่ค้าขาย เป็นต้น สำหรับรายละเอียดต่างๆ สามารถสอบถามได้ที่สำนักงานพัฒนาชุมชนอำเภอและ ศูนย์ดำรงธรรมอำเภอ

🖝**เรื่อง การจัดเก็บข้อมูล จปฐ ประจำปี 2561**

สำนักงานพัฒนาชุมชน ขอแจ้งให้กำนันผู้ใหญ่บ้าน ส่งรายชื่อผู้ที่จะดำเนินการจัดเก็บข้อมูล จปฐ ประจำปี 2561 ส่งให้ที่สำนักงานพัฒนาชุมชน โดยสามารถเริ่มดำเนินการจัดเก็บได้ตั้งแต่วันนี้ จนถึงวันที่ 31 มกราคม 2560 สำหรับค่าดำเนินการจัดเก็บ เล่มละ 12 บาท สำหรับผู้ที่จะดำเนินการจัดเก็บให้มารับเล่ม จปฐ ได้ที่สำนักงานพัฒนาชุมชนอำเภอพรหมบุรี

 **4. สำนักงานเกษตรอำเภอพรหมบุรี**

🖝**เรื่อง โครงการ 5 ประสาน สืบสานเกษตรทฤษฎีใหม่**

กระทรวงเกษตรและสหกรณ์รำลึกในพระมหากรุณาธิคุณอันหาที่สุดมิได้ที่ทรงมีต่อ ปวงชนชาวไทย จึงได้จัดทำโครงการเกษตรทฤษฎีใหม่ขึ้นเพื่อถวายแด่พระบาทสมเด็จพระปรมินทรมหาภูมิพลอดุลยเดช โดยส่งเสริมให้เกษตรกรที่มีความสมัครใจจาก 882 อำเภอ รวมทั้งสิ้น 70,000 ราย ได้น้อมนำหลักทฤษฎีใหม่ไปปรับใช้ในพื้นที่ของตนเองอย่างเหมาะสม ให้สอดคล้องกับสภาพพื้นที่ของเกษตรกรตามภูมิสังคมของแต่ละพื้นที่ โดยมุ่งหวังจะช่วยพัฒนาคุณภาพชีวิตของเกษตรกรในการลดรายจ่าย เพิ่มรายได้ อันเกิดจากการพัฒนาศักยภาพของตนเอง ครอบครัว และชุมชน โดยการสร้างอาชีพอย่างเหมาะสมกับทรัพยากรและปัจจัยการผลิตที่มีอยู่อย่างคุ้มค่า

สำหรบเกษตรกรที่สนใจจะเข้าร่วมโครงการ สามารถติดต่อได้ที่สำนักงานเกษตรอำเภอในวันและเวลาราชการ

**มติที่ประชุม รับทราบ**

-5-

 **5. สำนักงานสาธารณสุขอำเภอพรหมบุรี**

🖝**เรื่อง การประชาสัมพันธ์ให้ประชาชนเฝ้าระวังโรคไข้หวัดใหญ่ และโรคที่มากับน้ำ**

 สำนักงานสาธารณสุขอำเภอขอความร่วมมือ กำนัน ผู้ใหญ่บ้าน ฯลฯ แจ้งประชาสัมพันธ์ให้ประชาชนเฝ้าติดตามและระวังการเกิดโรคไข้หวัดใหญ่ ให้หมั่นดูแลสุขภาพตัวเอง หากพบว่ามีอาการ ปวดเมื่อยร่างกาย หรืออ่อนแรง ให้รีบพบแพทย์ทันที เพื่อทำการรักษาในเบื้องต้น สำหรับโรคที่มากับช่วงฤดูน้ำลาก เช่น โรคมือเท้าปาก โรคท้องร่วง อาหารเป็นพิษ ขอให้ประชาชนให้ความระมัดระวังในเรื่องของความสะอาด และอาหารที่บริโภค ให้ปรุงสุขทุกครั้ง เพื่อป้องกันอันตรายที่จะตามมา

**มติที่ประชุม รับทราบ**

**ประธานฯ** - หากไม่มีผู้ใดจะเสนอเรื่องในที่ประชุมอีก ขอขอบคุณ และขอปิดการประชุม

**เลิกประชุม เวลา 12.00 น.**

 (ลงชื่อ) วิจิตรา วันจำแก้ว ผู้จดบันทึกรายงานการประชุม

 (นางสาววิจิตรา วันจำแก้ว)

 (ลงชื่อ) จินตนา ทาภักดี ผู้ตรวจรายงานการประชุม (นางสาวจินตนา ทาภักดี)